Predkladacia správa

Predkladaný návrh zmien a doplnení legislatívnych pravidiel vlády sa dotýka ustanovení, ktoré je potrebné zmeniť z dôvodu  pristúpenia Slovenskej republiky k Európskej únii a tiež ustanovení, ktoré je potrebné upraviť v súvislosti so zrušením  zákona č. 106/1999 Z. z. o hospodárskom a sociálnom partnerstve (zákon o tripartite), a v súvislosti s prijatím zákona č. 585/2004 Z. z., ktorým sa dopĺňa zákon č.575/2001 Z. z. o organizácií činnosti vlády a organizácii ústrednej štátnej správy. Navrhuje sa tiež zmena niektorých ďalších ustanovení, ktoré sa v právnej praxi ukázali ako nevyhovujúce. 

	Ďalšie ustanovenia legislatívnych pravidiel sa menia na základe uznesenia vlády Slovenskej republiky č. 309 z 27. apríla 2005 k zhodnoteniu systému pripomienkového konania a návrhom na jeho zlepšenia. 

	Návrh bol predmetom riadneho pripomienkového konania a na rokovanie vlády Slovenskej republiky sa predkladá s rozpormi s Ministerstvom životného prostredia SR, Generálnou prokuratúrou SR a Úradom geodézie, kartografie a katastra SR. Celkový počet zásadných pripomienok, ktoré sú predmetom rozporu, je 3 a ich znenie je uvedené vo vyhodnotení pripomienkového konania, ktoré je súčasťou predkladaného materiálu.
     
	Návrh zmien a doplnení Legislatívnych pravidiel vlády SR bol predmetom rokovania Legislatívnej rady vlády SR 16. augusta 2005. Pripomienky a odporúčania legislatívnej rady sú v predloženom návrhu zapracované.